Jan Klapáč (s. 27. helmikuuta 1941 Praha) on tšekkiläinen, Tšekkoslovakiaa edustanut jääkiekkoilija, pelipaikaltaan oikea laitahyökkääjä. Hän saavutti Tšekkoslovakian maajoukkueessa olympialaisissa hopeaa Grenoblessa 1968 ja pronssia Innsbruckissa 1964. MM-kilpailuissa hän voitti kultaa Prahassa 1972 ja saavutti hopeaa Tampereella 1965 ja Ljubljanassa 1966 sekä pronssia Tukholmassa 1969 ja Moskovassa 1973.